Dɛn na Bible Aka?
Bible betumi aboa wo ama woagyina dadwen ano anaa?
Wubebua sɛn?
Aane
Dabi
Ebia
Nea Bible aka
“Montow mo dadwen nyinaa ngu [Onyankopɔn] so, efisɛ odwen mo ho.” (1 Petro 5:7) Bible ka sɛ Onyankopɔn betumi aboa wo na adwinnwen anhyɛ wo so.
Dɛn bio na Bible aka?
Wobɔ mpae a, wubetumi anya “Onyankopɔn asomdwoe.” Ɛbɛma w’adwinnwen so atew.—Filipifo 4:6, 7.
Afei nso, wokenkan Onyankopɔn Asɛm a, ɛbɛboa wo ama woagyina adwinnwen ano.—Mateo 11:28-30.
Enti dadwen to betwa?
Ebinom gye di sɛ . . . dadwen ne adwinnwen deɛ, nnipa rentumi nkwati; afoforo nso gye di sɛ, gye sɛ owu akyi na yɛn ho bɛtɔ yɛn. Wudwen ho sɛn?
Nea Bible aka
Onyankopɔn beyi nneɛma a ɛde dadwen ba nyinaa afi hɔ. “Owu nni hɔ bio, na awerɛhow ne osu ne yaw nso nni hɔ bio.”—Adiyisɛm 21:4.
Dɛn bio na Bible aka?
Onyankopɔn Ahenni mu no, nnipa bɛtena ase wɔ asomdwoe ne ahotɔ mu.—Yesaia 32:18.
Dadwen ne adwinnwen bebrebe no, yɛrenkae bio.—Yesaia 65:17.
twi_Latn twi_Latn twi_Latn twi_Latn sot_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn